钦定古今图书集成/明伦汇编/氏族典/第032卷 > 《廖用贤尚友录》 > 封伟伯
## 钦定古今图书集成/明伦汇编/氏族典/第032卷 > 《廖用贤尚友录》 > 封伟伯

按《魏书封懿传》：“懿子元之，元之弟子磨奴，磨奴族子
回，回族叔轨。轨长子伟伯，字君良，博学有才思。弱冠
除太学博士。每朝廷大议，伟伯皆预焉。雅为太保崔
光、仆射游肇所知赏，太尉清河王怿辟参军事。怿亲
为《孝经解》，诂命伟伯为难例九条，皆发起隐漏。伟伯
又讨论《礼》《传》《诗》《易》疑事数十条，儒者咸称之。寻将经”
始明堂，广集儒学，议其制度，九五之论，久而不定。伟
伯乃搜检经纬，上《明堂图说》六卷。正光末，尚书仆射
萧宝夤以为关西行台郎。及宝夤为逆，伟伯乃与南
平王囧潜结关中豪右韦子粲等谋举义兵。事发见
杀。年三十六，时人惜之。永安中，追赠散骑常侍、征卤
将军、瀛州刺史，听一子出身。伟伯无子，转授第三弟
翼。伟伯撰《封氏本录》六卷，并诗赋碑诔杂文数十篇。